ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఎం.ఎస్.పి. వద్ద రికార్డు స్థాయిలో వరి సేకరణ జరుగుతుందని అంచనా - శ్రీ పీయూష్ గోయల్
సరసమైన ధరలో ఉల్లిపాయల సరఫరాకు ప్రభుత్వం క్రియాశీల చర్యలు తీసుకుంటోంది
బంగాళాదుంపల ధరలు పెరగకుండా ప్రభుత్వం కృషి చేస్తోంది
పప్పుధాన్యాల ధరలు పెరగకుండా ప్రభుత్వం చర్యలు తీసుకుంటోంది
ప్రస్తుత ఖరీఫ్ పంట కాలంలో రికార్డు స్థాయిలో 742 లక్షల మెట్రిక్ టన్నుల వరిని సేకరించడానికి, భారత ఆహార సంస్థ మరియు రాష్ట్ర ఏజెన్సీలు, సిద్ధంగా ఉన్నాయి. కాగా, గత ఏడాది ఇదే కాలంలో ఈ సంస్థలు 627 లక్షల మెట్రిక్ టన్నుల వరిని సేకరించాయి. అదే విధంగా, 2020-21 ఖరీఫ్ సీజను కోసం విక్రయకేంద్రాల సంఖ్యను కూడా 30,709 నుండి 39,122 కి పెంచడం జరిగింది. కేంద్ర వినియోగదారుల వ్యవహారాలు, ఆహారం మరియు ప్రజా పంపిణీ శాఖల మంత్రి శ్రీ పీయూష్ గోయల్ విలేకరులకు ఈ విషయాలు తెలియజేస్తూ, మార్కెట్లో వరి ముందుగా రావడంతో, వరి సేకరణ ప్రక్రియను కూడా ముందుకు జరిపి 26/09/2020 తేదీన ప్రారంభించడం జరిగిందని పేర్కొన్నారు.
ఈ సంవత్సరం రికార్డు స్థాయిలో వరి సేకరణ అంచనా వివరాలు
ఉల్లిపాయలను సరసమైన ధరలో సరఫరా చేయడానికి తీసుకుంటున్న ముందస్తు చర్యలు గురించి కూడా మంత్రి మాట్లాడారు.
ప్రస్తుత సంక్షోభాన్ని పరిష్కరించడానికి తీసుకున్న చర్యలు -
ఉల్లిపాయల ఎగుమతిపై 14/09/2020 తేదీ నుండి నిషేధం విధించడం జరిగింది. డి.జి.ఎఫ్.టి. ప్రయివేటు ఏజెన్సీ ల ద్వారా దిగుమతులను చేపడుతోంది. నిత్యావసర వస్తువుల చట్టం కింద, 23/10/2020 తేదీ నుండి, ఉల్లిపాయల నిల్వ పరిమితిని, టోకు వ్యాపారులకు 25 మెట్రిక్ టన్నుల చొప్పున మరియు చిల్లర వ్యాపారులకు 2 మెట్రిక్ టన్నుల చొప్పున విధించడం జరిగింది.
ఉల్లి గింజల ఎగుమతిని కూడా నిషేధించడం జరిగింది. పెరుగుతున్న ఉల్లిపాయల ధరలను దృష్టిలో ఉంచుకుని, ప్రజలకు ఉపశమనం కలిగించే విధంగా, మిగులు నిల్వల నుండి ఉల్లిపాయలను సరఫరా చేయడం జరుగుతోంది.
బంగాళాదుంపల ధరలను నియంత్రించడానికి ప్రభుత్వం తగిన చర్యలు తీసుకుంటోందని, శ్రీ పీయూష్ గోయల్, భరోసా ఇచ్చారు. బంగాళాదుంపలపై దిగుమతి సుంకం గతంలో 30 శాతం ఉంది. కాగా, ఇప్పుడు 31/01/2021 తేదీ వరకు 10 లక్షల మెట్రిక్ టన్నుల కోటా వరకు బంగాళాదుంపలపై దిగుమతి సుంకం 10 శాతం విధించనున్నట్లు ప్రకటించడం జరిగింది.
అదేవిధంగా, పప్పుధాన్యాల ధరలను నియంత్రించడానికి కూడా చర్యలు తీసుకున్నారు. పెసర పప్పు, మినప పప్పు, కందిపప్పు - ఈ మూడు పప్పులను మిగులు నిల్వల నుండి రిటైల్ గా రాష్ట్రాలు / కేంద్ర పాలిత ప్రాంతాలకు సరఫరా చేయడం కోసం చర్యలు తీసుకుంటున్నారు. మిగులు నిల్వ నుండి 2 లక్షల మెట్రిక్ టన్నుల కందిపప్పును బహిరంగ మార్కెట్ ద్వారా వచ్చే 15 రోజుల్లో విక్రయించనున్నారు.
యువజన వ్యవహారాలు, క్రీడల మంత్రిత్వ శాఖ
క్రీడాకారులకు శిక్షణనిచ్చే ఈత కొలనులను తెరవడంపై ప్రామాణిక కార్యాచరణ విధానం
కంటైన్మెంట్ జోన్ల వెలుపల ఉన్న, క్రీడాకారులకు శిక్షణనిచ్చే ఈతకొలనులను ఈనెల 15వ తేదీ నుంచి తెరవడానికి అనుమతినిస్తూ గతనెల 30వ తేదీన కేంద్ర హోంమంత్రిత్వ శాఖ ఆదేశాలు జారీ చేసింది. దీనికి అనుగుణంగా కేంద్ర యువజన వ్యవహారాలు, క్రీడల మంత్రిత్వ శాఖ ప్రామాణిక కార్యాచరణ విధానం  జారీ చేయాల్సి ఉంది. కేంద్ర హోంమంత్రిత్వ శాఖ, ఆరోగ్యం&కుటుంబ సంక్షేమ శాఖను సంప్రదించిన యువజన వ్యవహారాలు, క్రీడల మంత్రిత్వ శాఖ.. ఎస్ఓపీని రూపొందించింది.
మంత్రిత్వ శాఖ వెబ్సైట్ లో ఎస్ఓపీని చూడవచ్చు.
|
ఆరోగ్య, కుటుంబ సంక్షేమ మంత్రిత్వ శాఖ
|
216.56 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 4.08 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 47,922
గత 24 గంటల్లో నమోదయిన కొత్త కేసులు 5,664
ప్రస్తుత రికవరీ రేటు 98.71%
వారపు పాజిటివిటీ రేటు 1.79%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 216.56 కోట్ల  డోసులను అధిగమించింది.
12-14 ఏళ్ల వారికి కొవిడ్-19 టీకాల కార్యక్రమం 2022 మార్చి 16 నుంచి ప్రారంభమైంది. అప్పటి నుంచి ఇప్పటి వరకు 4.08 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను 2022 ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,14,819
|
|
రెండో డోసు
|
|
1,01,13,327
|
|
ముందు జాగ్రత్త డోసు
|
|
69,34,370
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,36,046
|
|
రెండో డోసు
|
|
1,77,09,838
|
|
ముందు జాగ్రత్త డోసు
|
|
1,34,90,993
|
|
12-14 ఏళ్ల వారు
|
|
మొదటి డోసు
|
|
4,08,08,126
|
|
రెండో డోసు
|
|
3,12,33,866
|
|
15-18 ఏళ్ల వారు
|
|
మొదటి డోసు
|
|
6,18,66,382
|
|
రెండో డోసు
|
|
5,28,30,896
|
|
18-44 ఏళ్ల వారు
|
|
మొదటి డోసు
|
|
56,10,57,294
|
|
రెండో డోసు
|
|
51,49,36,182
|
|
ముందు జాగ్రత్త డోసు
|
|
8,47,55,472
|
|
45-59 ఏళ్ల వారు
|
|
మొదటి డోసు
|
|
20,39,90,095
|
|
రెండో డోసు
|
|
19,67,56,045
|
|
ముందు జాగ్రత్త డోసు
|
|
4,44,01,667
|
|
60 ఏళ్లు పైబడినవారు
|
|
మొదటి డోసు
|
|
12,76,41,282
|
|
రెండో డోసు
|
|
12,30,06,511
|
|
ముందు జాగ్రత్త డోసు
|
|
4,52,71,555
|
|
ముందు జాగ్రత్త డోసులు
|
|
19,48,54,057
|
|
మొత్తం డోసులు
|
|
2,16,56,54,766
దేశవ్యాప్త క్రియాశీల కేసుల సంఖ్య 47,922. మొత్తం పాజిటివ్ కేసుల్లో ఇది 0.11 శాతం.
భారతదేశ రికవరీ రేటు 98.71 శాతంగా ఉంది. గత 24 గంటల్లో 4,555 మంది రోగులు కోలుకున్నారు. దీంతో, కోలుకున్న రోగుల సంఖ్య  4,39,57,929 కి పెరిగింది.
గత 24 గంటల్లో 5,664 కొత్త కేసులు నమోదయ్యాయి.
గత 24 గంటల్లో మొత్తం 2,89,228 పరీక్షలు చేశారు. దేశవ్యాప్తంగా ఇప్పటివరకు 89.15 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.79 శాతంగా, రోజువారీ పాజిటివిటీ రేటు 1.96 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
ప్రతి పది లక్షల్లో చికిత్సలో ఉన్నవారికంటే
గణనీయంగా పెరిగిన కోలుకున్నవారి సంఖ్య
పరీక్షలు, గుర్తింపు, చికిత్స అనే త్రిముఖ వ్యూహంలో భాగంగా కేంద్ర ప్రభుత్వంతో కలిసి అన్ని రాష్ట్రాలు తగిన విధంగా వ్యవహరిస్తూ కోవిడ్ సంక్షోభాన్ని సమర్థంగా ఎదుర్కుంటున్నాయి.
భారత్ లో ఎక్కువ కోవిడ్ కేసులు నమోదవుతున్న రాష్ట్రాలు, కేంద్రపాలితప్రాంతాలు త్వరగా కేసులను గుర్తించటంమీద, పాజిటివ్ కేసులకు తగిన చికిత్స అందించటం మీద దృష్టి సారిస్తున్నాయి. దీనివలన ప్రతి పది లక్షలమందిలో కోలుకుంటున్నవారి శాతం చెప్పుకోదగినంతగా ఉంటోంది. అందువలన మొత్తం పాజిటివ్ కేసుల సంఖ్య ఎక్కువగా ఉంటున్నప్పటికీ. కోలుకుంటున్నవారు కూడా వేగంగానే పెరుగుతున్నారు. ఫలితంగా చికిత్సలో ఉన్నవారి సంఖ్య తగ్గిపొతూ వస్తోంది. ఆరోగ్య సదుపాయాల కొరత రాకుండా ఉండటానికి ఇది దోహదపడుతోంది.
భారత్ లో ప్రస్తుతం ప్రతి పది లక్షలకూ 315.8 కేసులు పాజిటివ్ లు కాగా వాటిలో చికిత్స పొందుతున్న కేసులు బాగా తక్కువగా 186.3 దగ్గర నిలిచాయి.
కేంద్ర ఆరోగ్య, కుటుంబ సంక్షేమ మంత్రిత్వశాఖ ఇస్తున్న మార్గదర్శాకల్ను రాష్ట్రాలు పాటించటం, పరీక్షల సంఖ్య పెంచటం తగిన ఫలితాలనిస్తోంది. ఆర్టి- పిసిఆర్ పరీక్షలు, రాపిడ్ యాంటిజెన్ పరీక్షలు పెంచటంతో బాటుగా రాష్ట్రాలలో ఆరోగ్య సంబంధమైన మౌలిక సదుపాయాలను పెంచటం వలన కోవిడ్ కేసులు బాగా తగ్గాయి. పైగా కరోనా బాధితులను ప్రత్యేక ఆస్పత్రులతోబాటు స్థానిక వైద్య కేంద్రాలకు కూడా పంచటం వలన త్వరగా చికిత్స అందించటం సాధ్యమైంది. సమర్థమైన చికిత్స కూడా మరణాలను బాగా తగ్గించగలిగింది. ప్రభుత్వ, ప్రైవేట్ రంగాల్లో కోవిడ్ చికిత్సకు వసతులు కల్పించటం, సకాలంలొ చికిత్స అందించటం వలన తగిన ఫలితాలు వచ్చాయి.
పరీక్షలు జరపటంతోబాటు వ్యాధి సోకే అవకాశమున్నవారిని గుర్తించటానికి ఇంటింటి సర్వే చేపట్టటం, ముఖ్యంగా కంటెయిన్మెంట్ జోన్లలో విస్తృతంగా గాలించటం వల్ల ఎక్కువ కేసులు సకాలంలో బైటపడ్దాయి. దానివలన సోకే అవకాశమున్న 80% కేసులను కేవలం 72 గంటల్లోనే గుర్తించి క్వారంటైన్ కు పంపగలిగారు. రాష్ట్రాలు కూడా మొబైల్ యాప్స్ ద్వారా అధిక రిస్క్ ఉన్న వారిని గుర్తించటానికి, ముఖ్యంగా వృద్ధులను, దీర్ఘకాల వ్యాధులతో బాధపడేవారిని గుర్తించి వారిని ఓ కంట కనిపెట్టి ఉండటానికి కృషి చేశాయి. అదే సమయంలో గర్భిణులకు, పిల్లలకు అవసరమైన వైద్య సేవలు కూడా కొనసాగించటానికి కృషి చేశాయి. ఈ పనిలో ఆశా కార్యకర్తలను, ఎ ఎన్ ఎం ల సేవలను సమర్థంగా వాడుకొని స్థానికంగా వ్యాధి లక్షణాలున్న వారిని గుర్తించగలిగారు.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
రసాయనాలు, ఎరువుల మంత్రిత్వ శాఖ
సిక్కిం ప్రభుత్వంతో ఇఫ్కో జాయింట్ వెంచర్
సిక్కిమ్లోని రాంగ్పోలో సమగ్ర ఆహార శుద్ధీకరణ యూనిట్ల నిర్మాణం ప్రారంభం
సేంద్రీయ అల్లం, పసుపు, పెద్ద ఏలకులు బక్వీట్ శుద్ధీకరణకు ఉద్దేశించిన ప్లాంట్ల నిర్మాణం, వచ్చే అక్టోబర్ నాటికి పూర్తవుతుంది.
ఇఫ్కో సేంద్రీయ జాయింట్ వెంచర్, సిఫ్కో  రాంగ్పోలో నిర్మాణ పనులను నిన్న ప్రారంభించింది. వచ్చే ఏడాదికి నాటికి పనులు పూర్తవుతాయి తరువాత ఉత్పత్తి ప్రారంభమవుతుంది. రెండు ఇంటిగ్రేటెడ్ ఫుడ్ ప్రాసెసింగ్ యూనిట్ల మొత్తం నిర్మాణ వ్యయం సుమారు రూ .50 కోట్లు. ఈ ప్లాంట్లకు సిక్కిం ముఖ్యమంత్రి పవన్ సింగ్ తమంగ్, కేంద్ర వ్యవసాయ మంత్రి నరేంద్ర సింగ్ తోమర్ సమక్షంలో గత ఏడాది శంకుస్థాపన జరిగింది. ఇవి సిక్కింలో సేంద్రీయ వ్యవసాయానికి మాత్రమే కాకుండా, ఈశాన్య రాష్ట్రాలలోని సేంద్రీయ రైతులకు కూడా మేలు చేస్తాయి. కరోనా మహమ్మారి ఈ ప్రాజెక్టును కొన్ని నెలలు ఆలస్యం చేసింది. సిఫ్కో త్వరలో జర్మనీ, ఇటలీ ఇతర యూరోపియన్ దేశాలలో తన ఏజెన్సీల ద్వారా తాజా అల్లం వ్యాపారం ప్రారంభిస్తుంది. సిఫ్కో ఉత్పత్తులన్నీ సేంద్రీయ సాగు పద్ధతుల్లో పండించినవే! అందువల్ల వీటిలో ఎటువంటి హానికర పదార్థాలు ఉండవు. ఇది సుస్థిర వ్యవసాయాన్ని ప్రోత్సహిస్తుంది. గ్రీన్ హిమాలయ ఆర్థిక వ్యవస్థను ప్రోత్సహిస్తుంది.
రంగ్పోలోని నిర్మాణ స్థలంలో సంప్రదాయ భూమి పూజతో నిర్మాణ పనులు ప్రారంభమయ్యాయి. కార్యక్రమంలో సిక్కిం శాసనసభ స్పీకర్ ఎల్.బి. దాస్, వ్యవసాయ మంత్రి , లోక్ నాథ్ శర్మ , సిక్కిం ఇఫ్కో ఆర్గానిక్స్ మేనేజింగ్ డైరెక్టర్ మనీష్ గుప్తా, ఇఫ్కో ఇతర సీనియర్ అధికారులతో కలిసి పాల్గొన్నారు. రైతుల ఆదాయాన్ని రెట్టింపు పెంచడంలో ఈ ప్లాంట్లు గొప్ప ముందడుగు అవుతాయి. 2022 నాటికి రైతుల ఆదాయం రెట్టింపు కావాలని ప్రధానమంత్రి కోరుకుంటున్నారు. ఇందుకోసం రైతుల నుంచే ఉత్పత్తులను నేరుగా సేకరిస్తారు. సిక్కిం ఇప్పటికే 100% సేంద్రీయ రాష్ట్రంగా గుర్తించబడింది. భారతదేశంలో ప్రపంచంలోని ఇతర ప్రాంతాలలో వినియోగదారులకు సురక్షితమైన ఆహార సరఫరా గొలుసును అందించడం ఈ జేవీ లక్ష్యం. ఈ జేవీ మొదట్లో.. అల్లం, పసుపు, పెద్ద ఏలకులు, బక్ వీట్ను శుద్ధీకరిస్తుంది. భారీ ఎగుమతి సామర్థ్యం కలిగిన సిక్కిం రాష్ట్రంలోని ప్రధాన పంటలు ఇవి. సిఫ్కో ఈ ఉత్పత్తులను దేశంతోపాటు ప్రపంచంలోని వివిధ మార్కెట్లలో అమ్ముతుంది. ఈ విషయంలో ఇప్పటికే రెండు అవగాహన ఒప్పందాలు కుదిరాయి. అమెరికాలోని బ్లాసమ్స్ బయోడైనమిక్స్ ఎంఓయూ కుదిరింది. దీని వల్ల ఉత్తర అమెరికా మార్కెట్లలో దాని మార్కెటింగ్, డిస్ట్రిబ్యూషన్ నెట్వర్క్ను ఉపయోగించుకోవచ్చు. సెంటార్ డాక్టర్ రుడోల్ఫా స్టీనిరా క్రొయేషియాతో రెండో ఒప్పందం కుదిరింది. దీనివల్ల యూరోపియన్ యూనియన్, క్రోయేషియాలో సిక్కిం ప్రొడక్టులను అమ్మవచ్చు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ప్రధాన విజయాలను ప్రముఖంగా ప్రస్తావిస్తూ, సహకార అందించుకునే కొత్త అంశాలకు ప్రాధాన్యత ఇస్తూ సాగిన భారత-అమెరికా వ్యూహాత్మక ఇంధన భాగస్వామ్య మంత్రుల స్థాయి సమావేశం
సూపర్ క్రిటికల్ CO2  విద్యుత్ చక్రాలు, కార్బన్ సంగ్రహం, వినియోగం, నిల్వ  తో సహా ఆధునిక బొగ్గు సాంకేతిక పరిజ్ఞానం ఆధారంగా పరివర్తన విద్యుత్ ఉత్పత్తిపై భారతదేశం, అమెరికా నూతన పరిశోధన రంగాలను ప్రకటించాయి.
ప్రగతి, ప్రధాన విజయాలను ప్రముఖంగా ప్రస్తావిస్తూ, సహకార అందించుకునే కొత్త అంశాలకు ప్రాధాన్యత ఇస్తూ 2020 జులై 17న భారత-అమెరికా వ్యూహాత్మక ఇంధన భాగస్వామ్య  మంత్రుల స్థాయి వర్చ్యువల్ సమావేశం లో ఈ అంశాలపై ఒక అభిప్రాయానికి వచ్చారు. ఈ సమావేశానికి యు.ఎస్. ఇంధన కార్యదర్శి డాన్ బ్రౌలెట్, భారత పెట్రోలియం, సహజ వాయువు, ఉక్కు శాఖల మంత్రి శ్రీ ధర్మేంద్ర ప్రధాన్ అధ్యక్షత వహించారు.
అమెరికా ఇంధన కార్యదర్శి, పెట్రోలియం & సహజ వాయువు, ఉక్కు శాఖ మంత్రితో పాటు, వర్చువల్ సమావేశంలో భారతదేశంలోని అమెరికా రాయబారి కెన్నెత్ ఐ జస్టర్, అమెరికా సంయుక్త రాష్ట్రాలలో భారత రాయబారి తరంజిత్ సింగ్ సంధు, సైన్స్ అండ్ టెక్నాలజీ విభాగం కార్యదర్శి  ప్రొఫెసర్ అశుతోష్ శర్మతో పాటు ఇతర సంబంధిత అధికారులు పాల్గొన్నారు.
ఆధునిక సాంకేతిక పరిజ్ఞానం ఆధారంగా పరివర్తన విద్యుత్ ఉత్పత్తిపై పరిశోధనతో పాటు 30 భారతీయ, యుఎస్ సంస్థలతో కూడిన కన్సార్టియం ద్వారా స్మార్ట్ గ్రిడ్లు, శక్తి నిల్వ అమలు గురించి చర్చించారు. స్మార్ట్ గ్రిడ్ భావనలు, పంపిణీ చేయగలిగే ఇంధన వనరులు, సమగ్ర పరిష్కారాల ప్రభావం, విలువ, సహకారం కోసం డిస్ట్రిబ్యూటెడ్ సిస్టమ్ ఆపరేటర్స్గా రూపొందుతున్న పాత్రల సామాజిక అంగీకార విధాన ఆదేశాలపై సమాలోచనలు జరిగాయి. క్లీన్ కోల్ టెక్నాలజీస్, సూపర్ క్రిటికల్ కార్బన్ డయాక్సైడ్  పవర్ సైకిల్స్, కార్బన్ క్యాప్చర్ యుటిలైజేషన్ & స్టోరేజ్  టెక్నాలజీలలో ఉమ్మడి ప్రాధాన్యతలను ఖరారు చేశారు.
ఈ కార్యక్రమంలో ప్రొఫెసర్ అశుతోష్ శర్మ మాట్లాడుతూ ప్రోగ్రాం ఫర్ యాక్సిలరేటింగ్ క్లీన్ ఎనర్జీ - రీసెర్చ్  కింద భారతదేశం-అమెరికా మధ్య సహకారం సంవత్సరాలుగా వృద్ధి చెందుతూ వచ్చింది అన్నారు. స్మార్ట్ గ్రిడ్లు, ఇంధన నిల్వపై కొనసాగుతున్న సహకారాన్ని 30 భారతీయ-యుఎస్ సంస్థలతో కూడిన కన్సార్టియం అమలు చేస్తుంది, ఒక్కొక్కటి 7.5 మిలియన్ డాలర్లు పెట్టుబడితో డిఎస్టి, యుఎస్ డిపార్ట్మెంట్ ఆఫ్ ఎనర్జీ కన్సార్టియం మ్యాచింగ్ గ్రాంట్ కింది అందజేస్తుంది. ఈ ప్రాజెక్ట్ దాని సమర్థవంతమైన, నమ్మదగిన ఆపరేషన్ కోసం పంపిణీ నెట్వర్క్లో నిల్వతో సహా డిస్ట్రిబ్యూటెడ్ ఎనర్జీ రిసోర్సెస్  తో పాటు స్మార్ట్ గ్రిడ్ భావనల స్వీకరణ, విస్తరణకు సంబంధించిన ముఖ్యమైన సమస్యలను పరిష్కరిస్తుంది.
ఫుడ్ ప్రాసెసింగ్ పరిశ్రమల మంత్రిత్వ శాఖ
ఆపరేషన్ గ్రీన్స్ పథకం
ఆహార ప్రాసెసింగ్ పరిశ్రమల మంత్రిత్వ శాఖ నవంబర్ 2018 లో ఆపరేషన్ గ్రీన్స్ పథకాన్ని ప్రారంభించింది. టమోట, ఉల్లి మరియు బంగాళాదుంప  విలువ గొలుసులసమగ్ర అభివృద్ధి కోసం రైతులకు లాభాలను అందించే లక్ష్యంతో ఈ పథకం చేపట్టబడింది; అలాగే పంటకోత అనంతర నష్టాలు తగ్గింపు; ఉత్పత్తిదారు మరియు వినియోగదారులకు ధర స్థిరీకరణ మరియు ఆహార ప్రాసెసింగ్ సామర్థ్యాలు మరియు విలువ జోడింపు మొదలైన వాటిలో పెరుగుదలకు దీని ద్వారా కృషి చేస్తున్నారు.
రవాణా మరియు నిల్వ సబ్సిడీకు 50% పథకం కింద స్వల్పకాలిక జోక్యం కింద అందించడంతో పాటు గుర్తించదగిన ఉత్పత్తి క్లస్టర్లలో విలువ జోడింపు ప్రాజెక్టుల ద్వారా దీర్ఘకాలిక జోక్యం కొరకు గ్రాంట్-ఇన్-ఎయిడ్ @ 35% నుండి 70% వరకు అర్హత గల ప్రాజెక్ట్ వ్యయంలో గరిష్టంగా ఒక్కో ప్రాజెక్టుకు రూ. 50 కోట్లకు లోబడి అందిస్తుంది.
ఈ పథకం కింద రాష్ట్రాల వారీగా నిధులు కేటాయించబడవు. ఎందుకంటే ఈ పథకం డిమాండ్ ఆధారితమైనది అలాగే అర్హత కలిగిన ప్రొడక్షన్ క్లస్టర్లలో ప్రాజెక్టుల ఏర్పాటు కోసం స్వీకరించబడిన దరఖాస్తుల ఆధారంగా పథకం మార్గదర్శకాల ప్రకారం ప్రాజెక్టులు ఆమోదించబడతాయి. ప్రారంభం నుండి పథకం కింద కేటాయించిన మరియు విడుదల చేసిన నిధుల వివరాలు దిగువ పట్టికలో ఇవ్వబడ్డాయి.
సంవత్సరం బిఈ ఆర్ఈ ఏఈ
2018-19 0.00 200.00 5.50
2019-20 200.00 32.48 2.84
2020-21 127.50 38.22 38.21
2021-22 73.40 - 15.84 [05.08.2021 వరకు]
ఈ పథకం రైతు ఉత్పత్తిదారుల సంస్థలను , వ్యవసాయ లాజిస్టిక్స్, ప్రాసెసింగ్ సౌకర్యాలు మొదలైనవి గుర్తించబడిన ఉత్పత్తి క్లస్టర్లలో ప్రోత్సహిస్తుంది. తదనుగుణంగా 6 ప్రాజెక్టుల విలువ 363.30 కోట్ల ప్రాజెక్ట్ వ్యయం, 136.82 కోట్ల గ్రాంట్ వ్యయం జారీ చేశారు. గుజరాత్లో టమోట, ఉల్లి మరియు బంగాళాదుంప , మహారాష్ట్రలో రెండు ఉల్లి, ఆంధ్రప్రదేశ్లో టమోటా కోసం ఒకటి చొప్పున 6 ప్రొడక్షన్ క్లస్టర్లలో 31 ఎఫ్పిఓలు లక్ష్యంగా ఉన్నాయి.
బడ్జెట్ ప్రకటన 2021-22 ప్రకారం విస్తరించిన ఆపరేషన్ గ్రీన్స్ పథకం రొయ్యలతో సహా 22 పాడైపోయే ఉత్పత్తులను కవర్ చేస్తుంది.
పంటల వారీగా/రాష్ట్రాల వారీగా నిర్దిష్ట నిధులు పథకం కింద కేటాయించబడలేదు. ఎందుకంటే పథకం డిమాండ్ ఆధారితమైనది మరియు సమయం నుండి జారీ చేసిన ఆసక్తి వ్యక్తీకరణపై పెట్టుబడిదారుల నుండి వచ్చిన దరఖాస్తుల ఆధారంగా గుర్తించిన ఉత్పత్తి క్లస్టర్లలో ప్రాజెక్టులు మంజూరు చేయబడ్డాయి.
ఈ సమాచారాన్ని ఫుడ్ ప్రాసెసింగ్ ఇండస్ట్రీస్ శాఖ సహాయమంత్రి శ్రీ ప్రహ్లాద్ సింగ్ పటేల్ ఈరోజు లోక్ సభకు లిఖితపూర్వకంగా అందించారు.
హోం మంత్రిత్వ శాఖ
బంగాళాఖాతంలో ఏర్పడిన తుఫాను సంసిద్ధతను సమీక్షించేందుకు క్యాబినెట్ కార్యదర్శి అధ్యక్షతన ఎన్సీఎంసీ సమావేశం
బంగాళాఖాతంలో ఏర్పడిన తుఫాను విషయమై సంసిద్ధతను గురించి సమీక్షించేందుకు గాను క్యాబినెట్ కార్యదర్శి శ్రీ రాజీవ్ గౌబా అధ్యక్షతన జాతీయ సంక్షోభ నిర్వహణ కమిటీ  సమావేశం ఈ రోజు జరిగింది. బంగాళాఖాతం సముద్రంలో పొంచి ఉన్న తుఫాను సన్నాహాలను సమీక్షించే దిశగా ఈ సమావేశం జరిగింది. బంగాళాఖాతంలో ఏర్పడిన అల్పపీడనం తుఫానుగా మారే అవకాశం ఉందని ఇది మే 20 నాటికి ఒడిశా, పశ్చిమ బెంగాల్ మధ్య తీరంను దాటే అవకాశం ఉందని భారత వాతావరణ శాఖ  సమావేశం అందించిన నేపథ్యంలో ఈ సమావేశం జరిగింది. ఐఎండీ సమాచారం మేరకు భారీ నుండి అతి భారీ వర్షపాతంతో పాటుగా అధిక వేగంతో కూడిన గాలులు మరియు భారీ సముద్రపు అలలు ఏర్పడే అవకాశం ఉందని తెలుస్తోంది. ఈ సమావేశంలో సంబంధిత రాష్ట్ర ప్రభుత్వాల అధికారులు, తుఫాను వల్ల ఉత్పన్నమయ్యే ఎలాంటి పరిస్థితులైనా ఎదుర్కోవడానికి తమ సంసిద్ధతను తెలిపారు. దీనికి తోడు తుఫాన్ కారణంగా మత్స్యకారులను చేపల వేటకు సముద్రంలోకి ప్రవేశించవద్దని రాష్ట్ర ప్రభుత్వాలు హెచ్చరించాయి. ముందస్తు చర్యలలో భాగంగా తుఫాను షేల్టర్లను సిద్ధం చేశారు. ప్రభావిత ప్రాంతాలలోని వ్యక్తులను తరలించేందుకు ఆయా ప్రాంతాలు గుర్తించబడ్డాయి. ఎన్డీఆర్ఎఫ్, సాయుధ దళాలు మరియు ఇండియన్ కోస్ట్ గార్డ్ అప్రమత్తంగా ఉండడంతో పాటు రాష్ట్ర ప్రభుత్వ అధికారులతో సమన్వయం చేస్తున్నాయి. వారు తమను తాము తగినంతగా ప్రతిపాదిస్తున్నారు. కేంద్ర హోం వ్యవహరాల శాఖ కూడా ఆయా రాష్ట్ర ప్రభుత్వాలు మరియు సంబంధిత కేంద్ర సంస్థలతో నిరంతరాయంగా సంప్రదింపులు జరుపుతున్నాయి. ఈ సమావేశంలో కేంద్ర క్యాబినెట్ కార్యదర్శి ప్రస్తుత పరిస్థితిని సమీక్షించారు. దీనికి తోడు సహాయక చర్యలకు సంసిద్ధతను కూడా తెలుసుకున్నారు. అవసరం మేరకు తగు విధంగా తక్షణ సహాయం అందించాలని అధికారులను ఆదేశించారు. ఈ సమావేశానికి హోం, రక్షణ మంత్రిత్వ శాఖల సీనియర్ అధికారులు అలాగే ఐఎండీ, ఎన్డీఎంఏ, ఎన్డీఆర్ఎఫ్కు చెందిన అధికారులు హాజరయ్యారు. ఈ వీడియో కాన్ఫరెన్స్ సమావేశంలో ప్రభావిత రాష్ట్రాల ప్రభుత్వాలకు చెందిన ప్రధాన కార్యదర్శులు ఇతర సీనియర్ అధికారులు పాల్గొన్నారు.
(Visitor Counter : 150
ఆర్థిక మంత్రిత్వ శాఖ
కేంద్రప్రభుత్వ ఉద్యోగుల కు అధిక ధరల భత్యం మరియు పింఛను దారుల కు డియర్ నెస్ రిలీఫ్ తాలూకు ఒక అదనపు కిస్తీ ని 2021 జులైఒకటో తేదీ నుంచి అమలయ్యే విధం గా విడుదల చేయడానికి ఆమోదం తెలిపిన మంత్రి మండలి
మూల వేతనం/పింఛను లో 28 శాతం గా ఉన్న ప్రస్తుత రేటు కంటే 3 శాతం పెంపుదల
47.14 లక్షలమంది కేంద్ర ప్రభుత్వ ఉద్యోగుల కు, 68.62 లక్షల మంది పింఛన్ దారుల కు ఇదిప్రయోజనాన్ని అందించగలదు
అధిక ధరల భత్యం మరియు డియర్ నెస్ రిలీఫ్.. ఈ రెండిటి కారణం గా ఖజానా పై సంవత్సరానికి 9,488.70 కోట్ల రూపాయల మేరకు భారం పడుతుంది
కేంద్ర ప్రభుత్వ ఉద్యోగుల కు అధిక ధర ల భత్యం  తో పాటు పింఛన్ దారుల కు డియర్ నెస్ రిలీఫ్  తాలూకు ఒక అదనపు కిస్తీ ని ఈ సంవత్సరం జులై ఒకటో తేదీ నుంచి అమలు లోకి వచ్చే విధం గా విడుదల చేయడానికి ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న జరిగిన కేంద్ర మంత్రివర్గ సమావేశం ఆమోదం తెలిపింది. మూలవేతనం/పెన్శన్ లో 28 శాతం గా ప్రస్తుతం ఉన్న రేటు కంటే ఇది 3 శాతం వృద్ధి ని సూచిస్తుంది. ధరల లో పెరుగుదల కు పరిహారం గా దీని ని అమలు పరుస్తారు.
ఏడో కేంద్ర వేతన సంఘం సిఫారసుల పై ఆధారపడినటువంటి ఒక ఆమోదయోగ్యమైన సూత్రాని కి అనుగుణం గా ఈ వృద్ధి ఉంది. కరవు భత్యం మరియు డియర్ నెస్ రిలీఫ్.. ఈ రెండిటి సంయుక్త ప్రభావం ఖజానా పై ప్రతి సంవత్సరాని కి 9,488.70 కోట్ల రూపాయల మేరకు ఉంటుంది. ఇది దాదాపు గా 47.14 లక్షల మంది కేంద్ర ప్రభుత్వ ఉద్యోగుల కు, 68.62 లక్షల మంది పింఛను దారుల కు లబ్ధి ని చేకూర్చుతుంది.
పంచాయతీరాజ్ మంత్రిత్వ శాఖ
స్వామిత్వ పథకం కింద తమ నియోజకవర్గంలో డ్రోన్ ఫ్లయింగ్ ప్రారంభం గురించి ఎంపీలు/ఎమ్మెల్యేలకు తెలియజేయడానికి SMS పంపే కార్యాచరణను ప్రారంభించిన కేంద్ర పంచాయతీరాజ్ శాఖ మంత్రి శ్రీ గిరిరాజ్ సింగ్
ఎన్నికైన ప్రజాప్రతినిధుల ప్రమేయం పథకం అమలుపై ప్రజల్లో విశ్వాసాన్ని కలిగిస్తుందని అభిప్రాయపడ్డారు.
కేంద్ర పంచాయతీరాజ్ మరియు గ్రామీణాభివృద్ధి శాఖ మంత్రి శ్రీ గిరిరాజ్ సింగ్ అభివృద్ధి చేసిన ఒక కొత్త కార్యాచరణను ప్రారంభించనున్నారు. ఇందులో భాగంగా స్వామిత్వ పథకం కింద సర్వే చేయడానికి షెడ్యూల్ చేయబడిన వారి సంబంధిత నియోజక వర్గాల్లో డ్రోన్ ఎగరడం ఎప్పుడు ప్రారంభం అవుతుందో దాని గురించి ఎంపీలు మరియు ఎమ్మెల్యేలకు ఎస్.ఎం.ఎస్ పంపించడం జరుగుతుంది. పంచాయితీ రాజ్ మంత్రిత్వ శాఖ, సైన్స్ & టెక్నాలజీ శాఖ , పౌర విమానయాన మంత్రిత్వ శాఖ , సర్వే ఆఫ్ ఇండియా , నేషనల్ ఇన్ఫర్మేటిక్స్ సెంటర్  ప్రతినిధుల సమక్షంలో 11 మార్చి, 2022న మంత్రి ఈ కార్యాచరణను ప్రారంభిస్తారు.
ఈ కొత్త కార్యాచరణ పథకం యొక్క విస్తృత విస్తరణ మరియు పారదర్శకతకు సహాయపడుతుంది. ఎన్నికైన ప్రజాప్రతినిధుల  ప్రమేయంతో ఇది పథకం అమలు గురించి ప్రజలలో విశ్వాసాన్ని కలిగిస్తుంది.
SVAMITVA, పంచాయితీ రాజ్ మంత్రిత్వ శాఖ యొక్క సెంట్రల్ సెక్టార్ స్కీమ్, 9 రాష్ట్రాలలో పథకం యొక్క ప్రారంభ దశను విజయవంతంగా పూర్తి చేసిన తర్వాత, 24 ఏప్రిల్ 2021న జాతీయ పంచాయతీ రాజ్ దినోత్సవం రోజున ప్రధానమంత్రి జాతీయ స్థాయిలో ప్రారంభించారు. ఈ పథకం 'హక్కుల రికార్డు'ను అందించడంలో భాగంగా గ్రామీణ అబాది ప్రాంతాల్లోని గ్రామ గృహ యజమానులకు మరియు ఆస్తి కార్డుల జారీ చేయడాన్ని లక్ష్యంగా పెట్టుకుంది.
ఈ పథకం ఐదు సంవత్సరాల  వ్యవధిలో దశలవారీగా దేశవ్యాప్తంగా అమలు చేస్తారు. చివరికి 2025 నాటికి దేశవ్యాప్తంగా అన్ని గ్రామాలను కవర్ చేస్తుంది. దేశవ్యాప్తంగా పథకాన్ని సంతృప్తిపరిచే ప్రయాణంలో ఈ పథకం విభిన్న మైలురాయిని సాధిస్తోంది. ఇప్పటి వరకు వివిధ రాష్ట్రాలు మరియు కేంద్రపాలిత ప్రాంతాలలో 108 జిల్లాల్లో డ్రోన్ ఫ్లయింగ్ కార్యక్రమంగా సక్రమంగా జరిగింది. ఇంకా అనేకం పూర్తయ్యే దశలో ఉన్నాయి.
గ్రామీణ భారత అభివృద్ధిలో ఈ పథకం కీలకంగా మారిందని నిరూపితమైంది. SVAMITVA వ్యక్తులు వారి ఆస్తిపై హక్కుల రికార్డును అందిస్తుంది. రుణాలు, ఇతర ప్రయోజనాలను తీసుకోవడానికి ఆర్థిక ఆస్తిగా ఉపయోగించవచ్చు. ఆధునిక సాంకేతిక పరిజ్ఞానాన్ని ఉపయోగించడంతో లక్షలాది మంది గ్రామీణ ఆస్తి యజమానులకు మరింత ప్రయోజనం చేకూర్చేందుకు ఈ పథకం అమలు జరుగుతోంది.
’’’’
(Visitor Counter : 129
ఆరోగ్య, కుటుంబ సంక్షేమ మంత్రిత్వ శాఖ
హర్ ఘర్ దస్తక్ పురోగతిపై రాష్ట్రాలు, కేంద్రపాలిత ప్రాంతాలతో ఆరోగ్యమంత్రిత్వశాఖ సమీక్ష
నవంబర్ 30 వరకు 11.7% పెరిగిన రెండో డోస్ టీకాలు
ప్రభుత్వం ప్రైవేటు కేంద్రాల్లో టీకా మందు గడువు దాటకూడదు, అందుబాటులో ఉన్న టీకాలు సకాలంలో వాడాలి
టీకాల వృధా సున్నా స్థాయిలో ఉంచాలని రాష్ట్రాలకు సూచన
కోవిడ్ టీకాల కార్యక్రమాన్ని వేగవంతం చేసేందుకు చేపట్టిన హర ఘర్ దస్తక్ కార్యక్రమం సత్ఫలితాలనిస్తోంది. నవంబర్ 30 వరకు మొదటి డోస్ టీకాలలో 5.9% పెరుగుదల నమోదు కాగా, రెండో డోస్ టీకాలు 11.7% పెరిగాయి. ఈ కార్యక్రమంలో పురోగతి మీద రాష్ట్రాలు, కేంద్రపాలిత ప్రాంతాల ఆరోగ్య కార్యదర్శులు, నేషనల్ హెల్త్ మిషన్ ఎండీలతో ఈ రోజు వీడియో కాన్ఫరెన్స్ ద్వారా సమీక్ష జరిపిన కేంద్ర ఆరోగ్య కార్యదర్శి శ్రీ రాజేశ్ భూషణ్ ఈ మేరకు వెల్లడించారు.
మొదటి డోస్ టీకాకు అర్హులైనవారిలోనూ, రెండో డోస్ వేయించుకోవాల్సినవారిలోనూ అవగాహన పెంచి వారిని టీకా కేంద్రాలకు రప్పించేలా చేయాలన్న లక్ష్యంతో 2021 నవంబర్ 3 న హర్ ఘర్ దస్తక్ టీకా ప్రచారోద్యమానికి శ్రీకారం చుట్టారు. దీనిద్వారా అన్నీ రాష్ట్రాలలో, కేంద్రపాలిత ప్రాంతాలలో ఇంటింటికీ వెళ్ళి టీకాలు వేసే కార్యక్రమం ఊపందుకుంటోంది.
ఈ ప్రచారోద్యమంలో పాలుపంచుకొని సత్ఫలితాలు సాధించిన రాష్టఱయలు, కేంద్రపాలిత ప్రాంతాలను ఈ సందర్భంగా ఆరోగ్య కార్యదర్శి అభినందించారు. ఈ కార్యక్రమం వలన టీకాలు బాగా వేగం పుంజుకున్నప్పటికీ దేశ వ్యాప్తంగా రెండో డోస్ తీసుకోవాల్సినవారి సంఖ్య దాదాపు 12 కోట్లు ఉందని గుర్తు చేశారు. హర ఘర్ దస్తక్ ప్రచారోద్యమమలో మొదటి, రెండో డోస్ పురోగతిని ఈ క్రింది చిత్రపటంలో చూడవచ్చు.
దేశవ్యాప్తంగా ఇప్పటివరకు 125 కోట్ల టీకా డోసుల పంపిణీ పూర్తయింది. ఇందులో 79.13 కోట్ల మంది లబ్ధిదారులు  మొదటి డోస్ తీసుకోగా 45.82 కోట్లమంది  రెండో డోస్ తీసుకున్నట్టు తాత్కాలిక సమాచారం తెలియజేస్తోంది.
రాష్ట్రాలకు ఇచ్చిన సూచనలు ఇలా ఉన్నాయి:
1. అర్హులైన లబ్ధిదారులందరికీ మొదటి డోస్ పూర్తి చేయాలి.
2. ఆగస్టు, సెప్టెంబర్ నెలల్లో మొదటి డోస్ తీసుకున్నవారందరికీ రెండో డోస్ పూర్తయ్యేలా కార్యాచరణ ప్రణాళికా రూపొందించుకోవటం ద్వారా వేగవంతం చేయటం
3. అందుబాటులో ఉన్న టీ కామందును సకాలంలో వాడటం; ప్రభుత్వ, ప్రైవేట్ టీకాకేంద్రాలన్నీటిలోనూ కాలపరిమితి మించకుండా చూసుకోవటం
4. జైకోవ్-డి ముందుగా వినియోగించే ఏడు రాష్ట్రాల  లో మొదటి దశ టీకాలు వేసుకోనివాళ్ళు ఎక్కువగా ఉన్న జిల్లాలను గుర్తించి కొత్త టీకా వాడకానికి సిద్ధం చేయటం
5. జైకోవ్ –డి విషయంలో జాతీయ స్థాయి శిక్షణ పూర్తయింది. ఫార్మాజెట్ ఇంజెక్టర్ ఆధారంగా ఆయా రాష్ట్రాలు శిబిరాలను నిర్ణయించాలి. టీకాలిచ్చేవారికి శిక్షణ యివ్వాలి.
మారుమూల ప్రాంతాలకు సైతం టీకా కార్యక్రమాన్ని బవిస్తరించటంలో తమ అనుభవాలను రాష్ట్రాలు ఈ సందర్భంగా కేంద్ర కార్యదర్శితో పంచుకున్నాయి. స్థానికంగా పేరున్న పెద్దల సహకారం తీసుకుంటూ ప్రజలలో అవగాహన పెంచటం ద్వారా టీకాలు తీసుకోవటానికి ముందుకు వచ్చేట్లు చేయాలని కేంద్ర కార్యదర్శి సూచించారు.
రైల్వే మంత్రిత్వ శాఖ
ఆర్పీఎఫ్లో 9000 సబ్ ఇన్స్పెక్టర్, కానిస్టేబుల్ ఉద్యోగ నియామకాలపై స్పష్టత
రైల్వే రక్షణ దళంలో  9000 సబ్ ఇన్స్పెక్టర్, కానిస్టేబుల్ ఉద్యోగాల భర్తీకి సంబంధించి సామాజిక, ప్రింట్ మీడియాలో తప్పుడు సమాచారం ప్రచారంలో ఉంది.
ఆర్పీఎఫ్ లేదా రైల్వే మంత్రిత్వ శాఖ వారి అధికారిక వెబ్సైట్ ద్వారా లేదా ప్రింట్ లేదా ఎలక్ట్రానిక్ మీడియా ద్వారా అటువంటి ఉద్యోగ ప్రకటన ఏదీ జారీ చేయలేదు.
ఉక్కు మంత్రిత్వ శాఖ
కేంద్ర ఉక్కుమంత్రిగా బాధ్యతలు స్వీకరించిన శ్రీ జ్యోతిరాదిత్య సింథియా పౌర విమానయాన శాఖకు అదనంగా కొత్త బాధ్యతలు
పౌర విమానయాన శాఖకు అదనంగా కేంద్ర మంత్రిగా శ్రీ జ్యోతిరాదిత్య సింథియా గురువారం నాడు ఉద్యోగ భవన్ లో బాధ్యతలు స్వీకరించారు. మంత్రిత్వ శాఖ కార్యాలయంలో మంత్రికి ఉక్కు మంత్రిత్వ శాఖ కార్యదర్శి శ్రీ సంజయ్ సింగ్ ఆహ్వానం పలికారు.
కొత్తగా అప్పగించిన ఉక్కుమంత్రిత్వ శాఖ బాద్యతలను స్వీకరించిన తర్వాత దేశం, ప్రధానమంత్రి చూపిన విశ్వాసాన్ని, అంచనాలను నెరవేరుస్తానంటూ శ్రీ జ్యోతిరాదిత్య సింథియా తన నిబద్ధతను ప్రకటించారు. దేశ నిర్మాణంలో ఉక్కురంగం కీలక పాత్ర పోషిస్తుందన్న విషయం తెలిసిందేనని మంత్రి అన్నారు. ఆత్మనిర్భర్ భారత్ దార్శనికతలో బలమైన వృద్ధి యంత్రంగా మారేందుకు ఈ రంగాన్ని అత్యధిక సంభ్యావత దిశగా తీసుకువెళ్ళడమే లక్ష్యమని చెప్పారు.
పార్లమెంటులో రాజ్యసభ సభ్యునిగా మధ్యప్రదేశ్కు ప్రాతినిధ్యం వహిస్తున్న శ్రీ సింథియా, పౌరవిమానయాన శాఖ, ఉక్కు మంత్రిత్వ శాఖలకు కేబినెట్ మంత్రిగా ఉన్నారు. ఆయన నాలుగు సార్లు లోక్ సభ్య సభ్యునిగా  సహా ఐదు పర్యాయాలు పార్లమెంటు సభ్యునిగా ఉన్నారు. తన ప్రజా సేవ ప్రయాణాన్ని శ్రీ సింథియా 2002లో ప్రారంభించారు. ఆయన 2008లో టెలికమ్యూనికేషన్స్, పోస్ట్స్ & ఐటి సహాయమంత్రిగాను, 2009లో వాణిజ్య & పరిశ్రమల శాఖ మంత్రిగాను, తర్వాత 2012లో విద్యుత్తు  మంత్రిగా సేవలందించారు.
శ్రీ సింథియా అమెరికాలోని హార్వార్డ్ విశ్వవిద్యాలయం నుంచి ఎకనమిక్స్ లో బ్యాచిలర్స్ డిగ్రీని, స్టాన్ఫోర్డ్ విశ్వవిద్యాలయంలోని గ్రాడ్యుయేట్ స్కూల్ ఆఫ్ బిజినెస్ నుంచి ఎంబిఎ డిగ్రీని పొందారు.